OpenLLM-France/wikimedia huggingface dataset:
# Raúl Landini

Raúl Landini (castellà: Raúl Athos Landini) (Buenos Aires, 14 de juliol de 1909 - Buenos Aires, 29 de setembre de 1988) va ser un boxejador argentí que va competir entre les dècades de 1920 i 1930.
El 1928 va prendre part en els Jocs Olímpics d'Amsterdam, on guanyà la medalla de plata de la categoria del pes wèlter, en perdre la final contra Ted Morgan.
Com a professional, entre 1929 i 1940, va disputar 52 combats, amb un balanç de 41 victòries, 7 derrotes i 4 combats nuls.

## Referències

* ↑ «Raúl Landini Olympic Results». sports-reference.com. Arxivat de l'original el 18 d’abril 2020. [Consulta: 18 setembre 2018].
* ↑ Raúl Landini a BoxRec
# Renate Vogel

Renate Vogel (Chemnitz, 30 de juny de 1955), de casada Heinrich i més tard Bauer, és una nedadora alemanya, especialista en braça, ja retirada, que va competir sota bandera de la República Democràtica Alemanya durant la dècada de 1970.
El 1972 va prendre part en els Jocs Olímpics d'Estiu de Múnic on va disputar dues proves del programa de natació. Fent equip amb Christine Herbst, Roswitha Beier i Kornelia Ender guanyà la medalla de plata en els 4x100 metres estils, mentre en els 100 metres esquena quedà eliminada en semifinals.
En el seu palmarès també destaquen tres medalles d'or al Campionat del Món de natació de 1973 i una medalla d'or i una de plata al Campionat d'Europa de natació de 1974. A nivell nacional guanyà dos títols de braça el 1970.
El 1979 desertà i fugí a la República Federal Alemanya en agafar un avió de Budapest a Múnic amb un fals passaport de l'Alemanya Occidental. Un cop allà va donar una sèrie d'entrevistes on explicà el sistema d'entrenament de l'Alemanya Oriental i més tard va treballar com a entrenadora de natació.

## Referències

* ↑ Renate Vogel a Sports Reference (arxivat)
* 1 2 3 «Olympedia – Renate Vogel». [Consulta: 21 maig 2021].
* ↑ Renate Bauer, geb. Vogel, Weltmeisterin, geb. 1955, Schwimmerin, geflohen 1979. zov-sportverraeter.de,
# Renzo Minoli

Renzo Minoli (Milà, 6 de maig de 1904 - Milà, 18 d'abril de 1965) va ser un tirador d'esgrima italià, especialista en espasa, que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on va guanyar la medalla d'or en la prova d'espasa per equips del programa d'esgrima. Quatre anys més tard, a Los Angeles, guanyà la medalla de plata en la mateixa prova.
En el seu palmarès també destaquen tres medalles al Campionat del Món d'esgrima, dues d'or i una de plata.

## Referències

* 1 2 3 «Renzo Minoli Olympic Results». sports-reference.com. Arxivat de l'original el 17 d'abril 2020. [Consulta: 2 octubre 2018].
# René Tartara

René Pierre Charles Tartara (Lilla, Nord, 14 de novembre de 1881– Hải Phòng, Vietnam, 3 de setembre de 1922) va ser un nedador i waterpolista francès que va competir a principis del segle XX.
El 1900 va prendre part en dues proves del programa de natació dels Jocs Olímpics de París. En la prova dels 200 metres per equips va guanyar la medalla de bronze, formant equip amb Louis Martin, Désiré Merchez, Georges Leuillieux i Houben; mentre en els 200 metres lliures quedà eliminat en la ronda preliminar. A més a més, també formà per de l'equip Pupilles de Neptune de Lille #1, un dels quatre equips francesos en la competició de waterpolo

## Referències

* 1 2 «René Tartara Olympic Results». sports-reference.com. Arxivat de l'original el 14 de desembre 2012. [Consulta: 18 setembre 2015].
# Riccardo Barthelemy

Riccardo Barthelemy (Esmirna, Imperi Otomà, 1869 - 1937) va ser un compositor i pianista italià. Va estudiar al conservatori de San Pietro a Majella de Nàpols. Les seves composicions inclouen cançons i obres escèniques. Va treballar com a pianista amb el famós cantant d'òpera Enrico Caruso.
El 1912 va guanyar la medalla d'or en la competició d'art dels Jocs Olímpics d'Estocolm amb la composició "Marcia trionfale olimpica".

## Referències

* ↑ «Richard Barthélemy Olympic Results». sports-reference.com. Arxivat de l'original el 22 de setembre 2015. [Consulta: 9 octubre 2017].
* ↑ KRAMER, Bernhard: Richard Barthélemy: Gold Medallist in the First Olympic Music Competition at Stockholm 1912 - Enrico Caruso's Accompanist. Journal of Olympic History, vol. 11, n. 2, 2003, p. 11-13. online PDF Arxivat 2012-07-23 a Wayback Machine.
# Richard Beesly

Richard Beesly (Barnt Green, 27 de juliol de 1907 - Ludlow, 28 de març de 1965) fou un remer anglès que va competir durant la dècada de 1920.
Estudià a l'Oundle School i al Trinity College de la Universitat de Cambridge, on remà pel First Trinity Boat Club. Amb l'equip de Cambridge, guanyà la Regata Oxford-Cambridge de 1927 i 1928. Formant equip amb Edward Vaughan Bevan, Michael Warriner i John Lander va prendre part en els Jocs Olímpics d'Amsterdam de 1928, on guanyà la medalla d'or en la prova del quatre sense timoner del programa de rem.
El 1932 entrà a treballar a la Guest Keen and Nettlefolds. Durant la Segona Guerra Mundial treballà pel Ministeri de Subministraments.

## Referències

* ↑ Trinity College Olympians
* ↑ Trinity College Olympians
* 1 2 «Richard Beesly Olympic Results». sports-reference.com. Arxivat de l'original el 18 d’abril 2020. [Consulta: 6 desembre 2018].
# Rie Beisenherz

Maria Martha "Rie" Beisenherz, (Amsterdam, 8 de setembre de 1901 – Bussum, Holanda Septentrional, 12 d'abril de 1992) va ser una nedadora neerlandesa que va competir a començaments del segle xx.
El 1920 va prendre part en els Jocs Olímpics d'Anvers, on va disputar els 100 metres lliures del programa de natació. Quedà eliminada en les semifinals en quedar tercera de la seva sèrie. Va tornar cap a casa amb un nou rècord nacional i havent estat la primera dona neerlandesa en disputar uns Jocs.

## Referències

* 1 2 «Rie Beisenherz Olympic Results». sports-reference.com. Arxivat de l'original el 14 de desembre 2012. [Consulta: 8 juliol 2017].
# Robert Chef d'Hôtel

Robert Chef d'Hôtel (francès: Robert Chef d’Hôtel) (Nouméa, 2 de febrer de 1922 - Sant Joan de Roians, 19 d'octubre de 2019) va ser un atleta francès, especialista en els 400 i 800 metres llisos, que va competir durant la dècada de 1940.
El 1948 va prendre part en els Jocs Olímpics de Londres, on va disputar dues proves del programa d'atletisme. Va guanyar la medalla de plata en els 4x400 metres relleus formant equip amb Jean Kerebel, Francis Schewetta i Jacques Lunis, mentre en els 800 metres fou setè.
En el seu palmarès també destaca una medalla d'or al Campionat d'Europa d'atletisme de 1946, a Oslo, en la prova dels 4x400 metres.

## Millors marques

* 400 metres llisos. 48.7" (1947)
* 800 metres llisos. 1'51.0" (1947)

## Referències

* ↑ MatchID: CHEF D'HOTEL, Robert
* 1 2 3 «Robert Chef d'Hôtel Olympic Results». sports-reference.com. Arxivat de l'original el 22 de juny 2009. [Consulta: 3 maig 2020].
* ↑ «les Biographies». [Consulta: 3 maig 2020].
* ↑ Fitxa a trackfield.brinkster.net
# Robert Devereux (jugador de rugbi)

Robert Devereux (Cheshire, 24 d'agost de 1897 - 28 d'abril de 1974) va ser un jugador de rugbi a 15 estatunidenc que va competir durant la dècada de 1920.
El 1924 va ser seleccionat per jugar amb la selecció dels Estats Units de rugbi a 15 que va prendre part en els Jocs Olímpics de París, on guanyà la medalla d'or.

## Referències

* ↑ «Bob Devereaux Olympic Results». sports-reference.com. Arxivat de l'original el 24 de juliol 2018. [Consulta: 24 juliol 2018].
# Robert Kiesel

Robert Kiesel (Sacramento, 30 d'agost de 1911 - Boise, 6 d'agost de 1993) va ser un atleta estatunidenc, especialista en curses de velocitat, que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla d'or en els 4x100 metres relleus del programa d'atletisme. Formà equip amb Hector Dyer, Emmett Toppino i Frank Wykoff.

## Millors marques

* 100 metres llisos. 10.4" (1932)
* 200 metres llisos. 21.2" (1934)

## Referències

* 1 2 «Bob Kiesel Olympic Results». sports-reference.com. Arxivat de l'original el 18 d’abril 2020. [Consulta: 21 maig 2019].
* ↑ Fitxa a trackfield.brinkster.net
# Robert Lindsay (atleta)

Robert Alexander Lindsay (Wandsworth, Londres, 18 d'abril de 1890 - Battersea, Londres, 21 d'octubre de 1958) va ser un atleta anglès, que va competir a començaments del segle xx.
El 1920 va prendre part en els Jocs Olímpics d'Anvers, on disputà dues proves del programa d'atletisme. En la cursa del 4x400 metres relleus, formant equip amb Cecil Griffiths, John Ainsworth-Davies i Guy Butler, guanyà la medalla d'or, mentre en els 400 metres quedà eliminat en sèries. El 1921 guanyà el títol britànic de l'AAA dels 400 metres en guanyar al campió olímpic Bevil Rudd.

## Millors marques

* 440 iardes. 50.4" (1921)

## Referències

* 1 2 3 «Robert Lindsay Olympic Results». sports-reference.com. Arxivat de l'original el 18 d’abril 2020. [Consulta: 1r desembre 2017].
# Robert Morrison

Robert Morrison (Richmond, 26 de març de 1902 - Longstanton, 19 de febrer de 1980) fou un remer anglès que va competir durant la dècada de 1920.
Nascut a Londres, va estudia a l'Eton College i al Trinity College de la Universitat de Cambridge. Amb Cambridge, juntament amb Charles Eley, James MacNabb i Terence Sanders, que ja havien remat plegats a Eton, van formar la tripulació del quatre sense timoner que guanyà la Stewards' Challenge Cup i la Visitors' Challenge Cup de 1922. El 1923 va formar part de la tripulació de Cambridge que participà en la Regata Oxford-Cambridge i de la que guanyà novament la Stewards' Challenge Cup. El 1924 va prendre part en els Jocs Olímpics de París, on va guanyar la medalla d'or en la competició de quatre sense timoner del programa de rem. El 1925 guanyà la Stewards's Challenge Cup, la Visitors' Challenge Cup i la Silver Goblets, juntament amb Edric Hamilton-Russell.
Morrison treballà com a enginyer per tot el país, fins que es va retirar a Longstanton, Cambridgeshire, el 1976.

## Referències

* ↑ Fletcher, Walter Morley. The University Pitt Club: 1835–1935. First Paperback. Cambridge: Cambridge University Press, 2011, p. 100. ISBN 978-1-107-60006-5.
* ↑ «Henley Royal Regatta Results of Final Races 1839–1939». Arxivat de l'original el 2012-03-09. [Consulta: 1r juliol 2018].
* ↑ «Robert Morrison Olympic Results». sports-reference.com. Arxivat de l'original el 18 d’abril 2020. [Consulta: 1r juliol 2018].
# Robert Schiel

Robert Schiel (Dudelange, 26 d'octubre de 1939) és un exesgrimista luxemburguès. Competí als Jocs Olímpics de 1960, 1972 i 1976. Fou escollit Esportista Luxemburguès de l'Any de 1973.

## Referències

* ↑ «Robert Schiel Olympic Results» (en anglès). Sports-reference.com. Arxivat de l'original el 2009-03-04. [Consulta: 31 octubre 2010].
# Robert Wade King

Robert Wade King (Los Angeles, 20 de juny de 1906 - Walnut Creek, 29 de juliol de 1965) va ser un atleta estatunidenc, especialista en el salt d'alçada, que va competir durant la dècada de 1920.
El 1928 va prendre part en els Jocs Olímpics d'Amsterdam, on guanyà la medalla d'or en la prova del salt d'alçada del programa d'atletisme.
Abans de graduar-se per la Universitat Stanford guanyà el títol de salt d'alçada de l'IC4A de 1926 i 1928; el de l'AAU de 1927 i el de NCAA de 1928.

## Millors marques

* Salt d'alçada. 1,997 m (1928)

## Referències

* 1 2 3 «Bob King Olympic Results». sports-reference.com. Arxivat de l'original el 6 de novembre 2012. [Consulta: 14 novembre 2018].
* ↑ Bob King a trackfield.brinkster.net
# Roberto Larraz

Roberto Larraz (Buenos Aires, 20 d'agost de 1898 - Buenos Aires, 27 de novembre de 1978) va ser un tirador d'esgrima argentí que va competir durant les dècades de 1920 i 1930 i que va disputar quatre edicions dels Jocs Olímpics.
El 1924, amb 25 anys, va disputar dues proves del programa d'esgrima dels Jocs de París. Destaca la cinquena posició en la prova de floret individual. Quatre anys més tard, als Jocs d'Amsterdam, va guanyar la medalla de bronze en la prova de floret per equips. A Los Angeles, el 1932, fou cinquè i setè respectivament en les proves de floret per equips i floret individual. La seva quarta i darrera participació en uns Jocs fou a Berlín, el 1936, amb una setena posició en la prova de floret per equips com a resultat més destacat.

## Referències

* 1 2 «Roberto Larraz Olympic Results». sports-reference.com. Arxivat de l'original el 17 d'abril 2020. [Consulta: 30 setembre 2018].
# Gens Hermínia

La gens Hermínia (en llatí Herminia gens) era una gens romana patrícia que apareix documentada per primer cop a la primera guerra etrusca cap a l'any 506 aC, però desapareix de la història després del 448 aC. El nom Hermini (Herminius) només es troba dues vegades als Fasti, amb un únic cognom, Aquilí (Aquilinus).
El seu origen és desconegut i podrien ser oscs, sabèlics o etruscs. La teoria sabèlica és probable, ja que "Her" apareix en molts noms d'aquest origen (com Herenni, Hèrnic, Hersili, i altres), però un membre de la família es deia Lar com el deu etrusc Larius o Larcius.
Un Hermini cònsol, Tit Hermini Aquilí, apareix defensant el pont Sublici, que permetia l'entrada a Roma, contra els etruscs l'any 506 aC, i a la batalla del llac Regillus, on va morir. El cònsol Hermini tenia com a col·lega a Espuri Larci Flau.
Un altre Hermini va ser Espuri Hermini Coritinesà, cònsol l'any 448 aC.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 416.
* ↑ Broughton, T.R.. The magistrates of the Roman Republic. 1 509 B.C. - 100 B.C.. Nova York: American Philol. Assoc, 1968, p. 110.
# Patinatge de velocitat als Jocs Olímpics d'hivern de 2006 - 1.000 metres femenins

Als Jocs Olímpics d'Hivern de 2006 celebrats a la ciutat de Torí (Itàlia) es disputà una prova de patinatge de velocitat sobre gel sobre una distància de 1.000 metres en categoria femenina que formà part del programa oficial dels Jocs.
La prova es disputà el dia 19 de febrer de 2006 a les instal·lacions de l'Oval Lingotto de la ciutat de Torí. Hi participaren un total de 36 patinadores de velocitat de 12 comitès nacionals diferents.

## Resum de medalles

| Or | Argent | Bronze |
| Marianne Timmer | Cindy Klassen | Anni Friesinger |

## Resultats

| Pos. | Nom | CON | Temps | Dif. |
| 1 | Marianne Timmer | Països Baixos | 1:16.05 | |
| 2 | Cindy Klassen | Canadà | 1:16.09 | +0.04 |
| 3 | Anni Friesinger | Alemanya | 1:16.11 | +0.06 |
| 4 | Ireen Wust | Països Baixos | 1:16.36 | +0.31 |
| 5 | Kristina Groves | Canadà | 1:16.54 | +0.49 |
| 6 | Barbara De Loor | Països Baixos | 1:16.73 | +0.68 |
| 7 | Svetlana Zhurova | Rússia | 1:17.13 | +1.08 |
| 8 | Katarzyna Wojcicka | Polònia | 1:17.28 | +1.23 |
| 9 | Yekaterina Abramova | Rússia | 1:17.33 | +1.28 |
| 10 | Jennifer Rodriguez | Estats Units | 1:17.47 | +1.42 |
| 11 | Varvara Barysheva | Rússia | 1:17.52 | +1.47 |
| 11 | Yekaterina Lobysheva | Rússia | 1:17.52 | +1.47 |
| 13 | Chiara Simionato | Itàlia | 1:17.53 | +1.48 |
| 14 | Christine Nesbitt | Canadà | 1:17.54 | +1.49 |
| 15 | Sayuri Yoshii | Japó | 1:17.58 | +1.53 |
| 16 | Tomomi Okazaki | Japó | 1:17.63 | +1.58 |
| 17 | Maki Tabata | Japó | 1:17.64 | +1.59 |
| 17 | Aki Tonoike | Japó | 1:17.64 | +1.59 |
| 19 | Lee Sang Hwa | Corea del Sud | 1:17.78 | +1.73 |
| 20 | Wang Manli | R.P. de la Xina | 1:17.90 | +1.85 |
| 21 | Sabine Völker | Alemanya | 1:17.97 | +1.97 |
| 22 | Judith Hesse | Alemanya | 1:17.98 | +1.98 |
| 23 | Annette Gerritsen | Països Baixos | 1:18.33 | +2.28 |
| 24 | Shannon Rempel | Canadà | 1:18.35 | +2.30 |
| 25 | Amy Sannes | Estats Units | 1:18.50 | +2.45 |
| 26 | Lee Ju-Youn | Corea del Sud | 1:18.66 | +2.61 |
| 27 | Chris Witty | Estats Units | 1:18.70 | +2.65 |
| 28 | Kim You Lim | Corea del Sud | 1:18.77 | +2.72 |
| 29 | Wang Beixing | R.P. de la Xina | 1:19.03 | +2.98 |
| 30 | Pamela Zoellner | Alemanya | 1:19.30 | +3.25 |
| 31 | Zhang Shuang | R.P. de la Xina | 1:19.91 | +3.86 |
| 32 | Elli Ochowicz | Estats Units | 1:19.94 | +3.89 |
| 33 | Svetlana Radkevich | Belarús | 1:20.11 | +4.06 |
| 34 | Lee Bo Ra | Corea del Sud | 1:21.19 | +5.14 |
| 35 | Daniela Oltean | Romania | 1:21.70 | +5.65 |
| 36 | Ren Hui | R.P. de la Xina | no fialitzà | |
# Patinatge de velocitat als Jocs Olímpics d'hivern de 2006 - 1.500 metres masculins

Als Jocs Olímpics d'Hivern de 2006 celebrats a la ciutat de Torí (Itàlia) es disputà una prova de patinatge de velocitat sobre gel sobre una distància de 1.500 metres en categoria masculina que formà part del programa oficial dels Jocs.
La prova es disputà el dia 21 de febrer de 2006 a les instal·lacions de l'Oval Lingotto de la ciutat de Torí. Hi participaren un total de 41 patinadors de velocitat de 14 comitès nacionals diferents.

## Resum de medalles

| Or | Argent | Bronze |
| Enrico Fabris | Shani Davis | Chad Hedrick |

## Resultats

| Pos. | Nom | CON | Temps | Dif. |
| 1 | Enrico Fabris | Itàlia | 1:45.97 | |
| 2 | Shani Davis | Estats Units | 1:46.13 | +0.16 |
| 3 | Chad Hedrick | Estats Units | 1:46.22 | +0.25 |
| 4 | Simon Kuipers | Països Baixos | 1:46.58 | +0.61 |
| 5 | Erben Wennemars | Països Baixos | 1:46.71 | +0.74 |
| 6 | Ivan Skobrev | Rússia | 1:46.91 | +0.94 |
| 7 | Petter Andersen | Noruega | 1:47.15 | +1.18 |
| 8 | Mikael Flygind Larsen | Noruega | 1:47.28 | +1.31 |
| 9 | Joey Cheek | Estats Units | 1:47.52 | +1.55 |
| 10 | Even Wetten | Noruega | 1:47.78 | +1.81 |
| 11 | Denny Morrison | Canadà | 1:48.04 | +2.07 |
| 12 | Konrad Niedzwiedzki | Polònia | 1:48.09 | +2.12 |
| 12 | Steven Elm | Canadà | 1:48.09 | +2.12 |
| 14 | Jong Woo Lee | Corea del Sud | 1:48.11 | +2.14 |
| 15 | Sven Kramer | Països Baixos | 1:48.36 | +2.39 |
| 16 | Joon Mun | Corea del Sud | 1:48.38 | +2.41 |
| 17 | Arne Dankers | Canadà | 1:48.42 | +2.45 |
| 18 | Ippolito Sanfratello | Itàlia | 1:48.44 | +2.47 |
| 19 | Derek Parra | Estats Units | 1:48.54 | +2.57 |
| 20 | Jan Bos | Països Baixos | 1:48.61 | +2.64 |
| 21 | Dmitry Shepel | Rússia | 1:48.74 | +2.77 |
| 22 | Stefano Donagrandi | Itàlia | 1:48.85 | +2.88 |
| 23 | Yevgeny Lalenkov | Rússia | 1:49.00 | +3.03 |
| 24 | Teruhiro Sugimori | Japó | 1:49.51 | +3.54 |
| 24 | Risto Rosendahl | Finlàndia | 1:49.51 | +3.54 |
| 26 | Stefan Heythausen | Alemanya | 1:49.58 | +3.61 |
| 27 | Justin Warsylewicz | Canadà | 1:49.77 | +3.80 |
| 28 | Jin Woo Lee | Corea del Sud | 1:49.85 | +3.88 |
| 29 | Matteo Anesi | Itàlia | 1:49.88 | +3.91 |
| 30 | Gao Xuefeng | R.P. de la Xina | 1:49.91 | +3.94 |
| 31 | Tobias Schneider | Alemanya | 1:50.18 | +4.21 |
| 32 | Alexandr Kibalko | Rússia | 1:50.29 | +4.32 |
| 33 | Johan Röjler | Suècia | 1:50.50 | +4.53 |
| 34 | Yusuke Imai | Japó | 1:50.56 | +4.59 |
| 35 | Takahiro Ushiyama | Japó | 1:50.59 | +4.62 |
| 36 | Robert Lehmann | Alemanya | 1:51.04 | +5.07 |
| 37 | Jörg Dallmann | Alemanya | 1:51.32 | +5.35 |
| 38 | Takaharu Nakajima | Japó | 1:51.61 | +5.64 |
| 39 | Aleksey Belyayev | Kazakhstan | 1:52.20 | +6.23 |
| 40 | Li Changyu | R.P. de la Xina | 1:53.32 | +7.35 |
| 41 | Håvard Bøkko | Noruega | no finalitzà | — |
# Patinatge de velocitat als Jocs Olímpics d'hivern de 2006 - 3.000 metres femenins

Als Jocs Olímpics d'Hivern de 2006 celebrats a la ciutat de Torí (Itàlia) es disputà una prova de patinatge de velocitat sobre gel sobre una distància de 3.000 metres en categoria femenina que formà part del programa oficial dels Jocs.
La prova es disputà el dia 12 de febrer de 2006 a les instal·lacions de l'Oval Lingotto de la ciutat de Torí. Hi participaren un total de 28 patinadores de velocitat de 15 comitès nacionals diferents.

## Resum de medalles

| Or | Argent | Bronze |
| Ireen Wüst | Renate Groenewold | Cindy Klassen |

## Resultats

| Pos. | Nom | CON | Temps | Dif. |
| 1 | Ireen Wüst | Països Baixos | 4:02.43 | |
| 2 | Renate Groenewold | Països Baixos | 4:03.48 | +1.05 |
| 3 | Cindy Klassen | Canadà | 4:04.37 | +1.94 |
| 4 | Anni Friesinger | Alemanya | 4:04.59 | +2.16 |
| 5 | Claudia Pechstein | Alemanya | 4:05.54 | +3.11 |
| 6 | Daniela Anschütz-Thoms | Alemanya | 4:06.89 | +4.46 |
| 7 | Martina Sáblíková | Txèquia | 4:08.42 | +5.99 |
| 8 | Kristina Groves | Canadà | 4:09.03 | +6.60 |
| 9 | Clara Hughes | Canadà | 4:09.17 | +6.74 |
| 10 | Katarzyna Wojcicka | Polònia | 4:09.61 | +7.18 |
| 11 | Catherine Raney | Estats Units | 4:10.44 | +8.01 |
| 12 | Wang Fei | R.P. de la Xina | 4:10.55 | +8.12 |
| 13 | Eriko Ishino | Japó | 4:11.21 | +8.78 |
| 14 | Maki Tabata | Japó | 4:12.38 | +9.95 |
| 15 | Maren Haugli | Noruega | 4:12.50 | +10.07 |
| 16 | Anna Natalia Rokita | Àustria | 4:12.87 | +10.44 |
| 17 | Moniek Kleinsman | Països Baixos | 4:13.81 | +11.38 |
| 18 | Svetlana Vysokova | Rússia | 4:13.94 | +11.51 |
| 19 | Noh Seon Yeong | Corea del Sud | 4:15.68 | +13.25 |
| 20 | Adelia Marra | Itàlia | 4:16.27 | +13.84 |
| 20 | Eriko Seo | Japó | 4:16.27 | +13.84 |
| 22 | Margaret Crowley | Estats Units | 4:17.37 | +14.94 |
| 23 | Annette Bjelkevik | Noruega | 4:17.57 | +15.14 |
| 24 | Valentina Yakshina | Rússia | 4:19.43 | +17.00 |
| 25 | Ji Jia | R.P. de la Xina | 4:21.06 | +18.63 |
| 26 | Daniela Oltean | Romania | 4:23.34 | +20.91 |
| 27 | Kristine Holzer | Estats Units | 4:26.60 | +24.17 |
| 28 | Nataliya Rybakova | Kazakhstan | 4:38.76 | +36.33 |
# Patinatge de velocitat als Jocs Olímpics d'hivern de 2006 - 5.000 metres femenins

Als Jocs Olímpics d'Hivern de 2006 celebrats a la ciutat de Torí (Itàlia) es disputà una prova de patinatge de velocitat sobre gel sobre una distància de 5.000 metres en categoria femenina que formà part del programa oficial dels Jocs.
La prova es disputà el dia 25 de febrer de 2006 a les instal·lacions de l'Oval Lingotto de la ciutat de Torí. Hi participaren un total de 16 patinadores de velocitat de 10 comitès nacionals diferents.

## Resum de medalles

| Or | Argent | Bronze |
| Clara Hughes | Claudia Pechstein | Cindy Klassen |

## Resultats

| Pos. | Nom | CON | Temps | Dif. |
| 1 | Clara Hughes | Canadà | 6:59.07 | |
| 2 | Claudia Pechstein | Alemanya | 7:00.08 | +1.01 |
| 3 | Cindy Klassen | Canadà | 7:00.57 | +1.50 |
| 4 | Martina Sáblíková | Txèquia | 7:01.38 | +2.31 |
| 5 | Daniela Anschütz | Alemanya | 7:02.82 | +3.75 |
| 6 | Kristina Groves | Canadà | 7:03.95 | +4.88 |
| 7 | Catherine Raney | Estats Units | 7:04.91 | +5.84 |
| 8 | Maren Haugli | Noruega | 7:06.08 | +7.01 |
| 9 | Renate Groenewold | Països Baixos | 7:11.32 | +12.25 |
| 10 | Carien Kleibeuker | Països Baixos | 7:12.18 | +13.11 |
| 11 | Eriko Ishino | Japó | 7:12.48 | +13.41 |
| 12 | Anna Natalia Rokita | Àustria | 7:16.75 | +17.68 |
| 13 | Maki Tabata | Japó | 7:18.05 | +18.98 |
| 14 | Lucille Opitz | Alemanya | 7:18.06 | +18.99 |
| 15 | Wang Fei | R.P. de la Xina | 7:22.90 | +23.83 |
| 16 | Katarzyna Wojcicka | Polònia | 7:28.09 | +29.02 |
# Lluís Porqueras

Lluís Porqueras (Barcelona, 1930 - 2018). Dissenyador industrial.
Estudia uns cursos d'arquitectura i s'inicia en aquest camp restaurant masies. El 1965 funda l'empresa Stoa que es dedicarà a la producció tant de dissenys propis com d'altres, d'entre els quals destaquen alguns llums d'Enric Franch. El 1979, juntament amb Jaume Vaquero, funda l'empresa d'il·luminació Vapor.
Malgrat el fracàs empresarial d'aquesta companyia, alguns dels seus dissenys encara es troben en producció, ja que el 1995 Marset adquireix el catàleg de Vapor. A més de llums per a la seva empresa col·laborarà amb altres companyies com Mobles 114 o Santa & Cole. Posteriorment, Porqueras treballa durant tres anys per a Targetti en la creació d'una col·lecció de llums.
El 1998 crea juntament amb Cristian Diez un estudi de projectes des d'on assessoren empreses com Eva Luz i des del 2003 realitza dissenys per a la companyia Bover iluminación.
Entre els seus dissenys cal destacar el llum de suspensió Claris (1992) o el piló Finisterre (1992), realitzat amb la col·laboració de Joan Gaspar.

## Referències

* ↑ «Fitxa al web del Disseny Hub Barcelona». Arxivat de l'original el 2012-11-27. [Consulta: 16 abril 2012].

## Enllaços externs

* Fitxa Arxivat 2012-11-27 a Wayback Machine. a la col·lecció de disseny industrial del Disseny Hub Barcelona